CELEX: 32010D0477
Language: el
Date: 2010-05-19 00:00:00
Title: Απόφαση αριθ. 477/2010/ΕΕ του Ευρωπαϊκού Κοινοβουλίου και του Συμβουλίου, της 19ης Μαΐου 2010 , σχετικά με την κατάργηση της απόφασης 79/542/ΕΟΚ του Συμβουλίου για την κατάρτιση καταλόγου τρίτων χωρών ή περιοχών τρίτων χωρών καθώς και για τον καθορισμό όρων όσον αφορά την υγεία των ζώων και τη δημόσια υγεία για την εισαγωγή στην Κοινότητα ορισμένων ζώντων ζώων και του νωπού κρέατος αυτών

2.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 135/1
            
         ΑΠΌΦΑΣΗ αριθ. 477/2010/ΕΕ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 19ης Μαΐου 2010
   σχετικά με την κατάργηση της απόφασης 79/542/ΕΟΚ του Συμβουλίου για την κατάρτιση καταλόγου τρίτων χωρών ή περιοχών τρίτων χωρών καθώς και για τον καθορισμό όρων όσον αφορά την υγεία των ζώων και τη δημόσια υγεία για την εισαγωγή στην Κοινότητα ορισμένων ζώντων ζώων και του νωπού κρέατος αυτών
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2 και το άρθρο 168 παράγραφος 4 στοιχείο β),
   την πρόταση της Ευρωπαϊκής Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αφού ζήτησε τη γνώμη της Επιτροπής των Περιφερειών,
   Ενεργώντας σύμφωνα με τη συνήθη νομοθετική διαδικασία (2),
   Εκτιμώντας τα ακόλουθα:
   
               (1)
            
            
               Η οδηγία 72/462/EOK του Συμβουλίου, της 12ης Δεκεμβρίου 1972, για τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου, χοιρείου, προβείου και αιγείου είδους νωπών κρεάτων ή προϊόντων με βάση το κρέας προέλευσης τρίτων χωρών (3) πρόβλεψε την κατάρτιση καταλόγου των χωρών ή των περιοχών αυτών απ’ όπου τα κράτη μέλη δύνανται να επιτρέπουν την εισαγωγή ορισμένων ζώντων ζώων και νωπού κρέατος ορισμένων ζώων.
            
         
               (2)
            
            
               Κατόπιν τούτου εκδόθηκε η απόφαση 79/542/ΕΟΚ του Συμβουλίου, της 21ης Δεκεμβρίου 1976, για την κατάρτιση καταλόγου τρίτων χωρών ή περιοχών τρίτων χωρών καθώς και για τον καθορισμό όρων όσον αφορά την υγεία των ζώων και τη δημόσια υγεία για την εισαγωγή στην Κοινότητα ορισμένων ζώντων ζώων και του νωπού κρέατος αυτών (4). Η εν λόγω απόφαση θεσπίζει τους υγειονομικούς όρους για την εισαγωγή στην Ένωση ζώντων ζώων, εκτός ιπποειδών, και για την εισαγωγή νωπού κρέατος των εν λόγω ζώων, συμπεριλαμβανομένων των ιπποειδών, αλλά εξαιρουμένων των σκευασμάτων κρέατος. Τα παραρτήματα Ι και ΙΙ της προαναφερθείσας απόφασης καθορίζουν επίσης τους πίνακες τρίτων χωρών ή περιοχών αυτών από τις οποίες ορισμένα ζώντα ζώα και το νωπό κρέας αυτών δύνανται να εισαχθούν στην Ένωση καθώς επίσης και τα υποδείγματα των κτηνιατρικών πιστοποιητικών.
            
         
               (3)
            
            
               Από την ημερομηνία έγκρισης της εν λόγω απόφασης, διάφορες νέες απαιτήσεις για την υγεία των ζώων και τη δημόσια υγεία έχουν θεσπιστεί με άλλες κοινοτικές πράξεις, συμπεριλαμβανομένης της οδηγίας 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (5) και της οδηγίας 2004/68/ΕΚ του Συμβουλίου, της 26ης Απριλίου 2004, σχετικά με τον καθορισμό κανόνων υγειονομικού ελέγχου για την εισαγωγή στην Κοινότητα και τη διαμετακόμιση μέσω αυτής ορισμένων ζώντων οπληφόρων ζώων (6), καθώς επίσης και του κανονισμού (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (7), του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (8), του κανονισμού (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (9), και του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (10).
            
         
               (4)
            
            
               Οι εν λόγω κοινοτικές πράξεις συγκροτούν νέο ρυθμιστικό πλαίσιο στον συγκεκριμένο χώρο και η οδηγία 72/462/EOK έχει επίσης καταργηθεί με την οδηγία 2004/68/EK.
            
         
               (5)
            
            
               Το άρθρο 20 της οδηγίας 2004/68/ΕΚ ορίζει ότι οι εκτελεστικές διατάξεις που θεσπίζονται με τις αποφάσεις που εκδίδονται όσον αφορά την εισαγωγή ζώντων ζώων, κρέατος και προϊόντων κρέατος δυνάμει της οδηγίας 72/462/ΕΟΚ, μεταξύ άλλων η απόφαση 79/542/EOK, παραμένουν σε ισχύ μέχρις ότου αντικατασταθούν από τα μέτρα που εκδίδονται δυνάμει του νέου ρυθμιστικού πλαισίου.
            
         
               (6)
            
            
               Επιπλέον, το άρθρο 4 παράγραφος 3 της οδηγίας 2004/41/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την κατάργηση ορισμένων οδηγιών σχετικών με την υγιεινή των τροφίμων και τους υγειονομικούς όρους για την παραγωγή και διάθεση στην αγορά ορισμένων προϊόντων ζωικής προέλευσης που προορίζονται για ανθρώπινη κατανάλωση (11) ορίζει ότι εν αναμονή της θέσπισης των αναγκαίων διατάξεων βάσει του κανονισμού (ΕΚ) αριθ. 852/2004, του κανονισμού (ΕΚ) αριθ. 853/2004, του κανονισμού (ΕΚ) αριθ. 854/2004 ή της οδηγίας 2002/99/EK, οι εκτελεστικοί κανόνες που θεσπίζονται βάσει της οδηγίας 72/462/EOK συνεχίζουν να ισχύουν.
            
         
               (7)
            
            
               Ο κανονισμός (ΕΕ) αριθ. 206/2010 της Επιτροπής, της 12ης Μαρτίου 2010, για τον καθορισμό των καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (12) περιέχει όρους κτηνιατρικής πιστοποίησης και άλλες διατάξεις που λαμβάνουν υπόψη το νέο ρυθμιστικό πλαίσιο και αντικαθιστούν εκείνες που καθορίζονται στην απόφαση 79/542/EOK. Από την έναρξη ισχύος του εν λόγω κανονισμού συνεπώς, η απόφαση 79/542/EOK δεν θα ισχύει και δεν θα εφαρμόζεται πλέον.
            
         
               (8)
            
            
               Για λόγους σαφήνειας και διαφάνειας της ενωσιακής νομοθεσίας, η απόφαση 79/542/EOK θα πρέπει να καταργηθεί ρητά με έναρξη ισχύος από την εν λόγω ημερομηνία,
            
         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 79/542/EOK καταργείται από τις 9 Απριλίου 2010.
   Οι αναφορές στην καταργούμενη απόφαση ερμηνεύονται ως αναφορές στον κανονισμό (ΕΕ) αριθ. 206/2010.
   Άρθρο 2
   Η παρούσα απόφαση απευθύνεται στα κράτη μέλη.
   
      Στρασβούργο, 19 Μαΐου 2010.
      
         
            Για το Ευρωπαϊκό Κοινοβούλιο
         
         
            Ο Πρόεδρος
         
         J. BUZEK
      
      
         
            Για το Συμβούλιο
         
         
            Ο Πρόεδρος
         
         D. LÓPEZ GARRIDO
      
   
   
      (1)  Γνώμη της 16ης Δεκεμβρίου 2009 (δεν έχει ακόμη δημοσιευθεί στην Επίσημη Εφημερίδα).
   
      (2)  Θέση του Ευρωπαϊκού Κοινοβουλίου της 25ης Μαρτίου 2010 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 26ης Απριλίου 2010.
   
      (3)  ΕΕ L 302 της 31.12.1972, σ. 28.
   
      (4)  ΕΕ L 146 της 14.6.1979, σ. 15.
   
      (5)  ΕΕ L 18 της 23.1.2003, σ. 11.
   
      (6)  ΕΕ L 139 της 30.4.2004, σ. 321.
   
      (7)  ΕΕ L 139 της 30.4.2004, σ. 1.
   
      (8)  ΕΕ L 139 της 30.4.2004, σ. 55.
   
      (9)  ΕΕ L 139 της 30.4.2004, σ. 206.
   
      (10)  ΕΕ L 165 της 30.4.2004, σ. 1.
   
      (11)  ΕΕ L 157 της 30.4.2004, σ. 33.
   
      (12)  ΕΕ L 73 της 20.3.2010, σ. 1.